Οι Αρειανοί Επιτίθενται!

Το Mars Attacks! είναι μια αμερικανική ταινία επιστημονικής φαντασίας του 1996 σε σκηνοθεσία του Τιμ Μπάρτον μαζί με τον Λάρι Φράνκο. Το σενάριο γράφτηκε από τον Τζόναθαν Τζεμς και είναι βασισμένο στην ομότιτλη καλτ σειρά του 1962. Η ταινία είναι μια παρωδία των ταινιών επιστημονικής φαντασίας χαμηλού κόστους και περιλαμβάνει στοιχεία μαύρης κωμωδίας και πολιτικής σάτιρας. Πρωταγωνιστούν οι Τζακ Νίκολσον (σε διπλό ρόλο), Γκλεν Κλόουζ, Ανέτ Μπένινγκ, Πιρς Μπρόσναν, Ντάνι Ντε Βίτο, Σάρα Τζέσικα Πάρκερ, Μάρτιν Σορτ κτλ. Ο Άλεξ Κοξ είχε προσπαθήσει να γυρίσει την ταινία την δεκαετία του 1980 πριν από τον Μπάρτον και τον Τζεμς.

Το 1994 η Warner Bros. ήθελε να ξαναγραφτεί το σενάριο, σε μία προσπάθεια να μειώσει τον προϋπολογισμό στα 60 εκατομμύρια δολάρια. Ο τελικός προϋπολογισμός παραγωγής ανήλθε στα 80 εκατομμύρια δολάρια, ενώ η εταιρεία δαπάνησε άλλα 20 εκατομμύρια για το μάρκετινγκ. Η ταινία γυρίστηκε στην Καλιφόρνια, τη Νεβάδα, το Κάνσας, την Αριζόνα και την Αργεντινή. Το σάουντρακ έγινε διάσημο για το περίεργο μοτίβο στην ομιλία των Αρειανών, το οποίο δημιουργήθηκε με την αναστροφή του ήχου από το κράξιμο πάπιας.

Άρης στη μυθοπλασία
Αμερικανικές κωμικές ταινίες επιστημονικής φαντασίας
Αμερικανικές ταινίες τρόμου - επιστημονικής φαντασίας
Αγγλόφωνες ταινίες
Αμερικανικές ταινίες
Ρετροφουτουριστικές ταινίες
Ταινίες με μουσική σύνθεση Ντάνι Έλφμαν
Ταινίες βασισμένες σε έργα
Ταινίες του 1996
Ταινίες παραγωγής Warner Bros.
Ταινίες σε σκηνοθεσία Τιμ Μπάρτον